Public procurement notice: Contract Award Notice
Published: 2024-07-05
Buyer: ПРОКУРАТУРА НА РЕПУБЛИКА БЪЛГАРИЯ - ГЛАВЕН ПРОКУРОР
Country: BG
Contract type: Supplies
Procedure: Open procedure
CPV classification: 48820000: Servers
Estimated value: 3366000 BGN
Award criteria: price
EU fund: eu-funds

Technical requirements: Поръчката има за цел да се достави необходимия хардуер и софтуер за изграждане на Хиперконвергирана инфраструктура (HCI) предмет на настоящата обществена поръчка, подробно посочени в техническата спецификация.
Участникът трябва да предложи решение от типа HCI съставено от виртуализирани ресурси. Решението да бъде разположено в два центъра за данни, като и двата трябва да бъдат едновременно активни. Изискуемо RPO=0. Клъстерът от виртуализирани ресурси трябва да позволява прехвърляне на виртуални машини между двата центъра за данни без прекъсване на работата им. За целта, Участникът трябва да предложи и опише решение, което включва високонадежден клъстер на всяко от нивата - съхранение на данни, виртуални сървъри, мрежова инфраструктура.
Участникът трябва да включи в предложението си за всеки от двата центъра за данни следните основни устройства/решения:
- HCI (Hyper-converged infrastructure) - клъстер/и, който включва в себе си изчислителен капацитет и софтуер за виртуализация нужни за работата на виртуалните машини, необходимите лицензи за гост-операционни системи - модули за HCI решение и дисков капацитет - софтуерно дефиниран дисков масив и необходимите софтуерни лицензи за управление на решението.
Клъстерът/ите да бъде/дат разположен/и в двете локации, като трябва да има по минимум 4 броя сървърни нода във всяка локация.
- Система за защита на данните (бекъп):
■Специализирано устройство за съхранение на бекъп данни (РВВА - purpose build backup appliance).
■Софтуер за бекъп.
Трябва да бъдат създавани резервни (бекъп) копия в рамките на самия център за данни. Обект на бекъп са всички виртуални машини.
Участникът трябва да опише необходимата комуникационна свързаност между двата основни центъра за данни, която да бъде осигурена от Възложителя (не е обект настоящата процедура).
HCI решението трябва да се състои от две части разположени в двете локации, като се управлява централизирано и работи като единно решение, предоставящо нужния изчислителен и дисков капацитет на виртуалните машини. Решението трябва да позволява работата на виртуални машини на всеки един нод, без значение в кой изчислителен център се намира. Информацията на всяка виртуална машина трябва да има копия и в двете локации, за да бъде предпазена дори и при отпадане на цяла локация.
Системата трябва да осигурява виртуализация, обработка на ресурси, съхранение на данни, система за управление и защита на данните и да осигури единна точка на поддръжка както на софтуера, така и на хардуера (SPoC) от страна на производителя на хардуера. Системата трябва да съдържа сървъри, които са сертифицирани от производителя на виртуализационната платформа и са посочени в сайта на производителя на виртуализационната платформа. Системата трябва да бъде разширяема до минимум до 15 модула/ сървъра на сайт (общо30 за 2-та). Когато се извършва разширяване на системата, тя трябва да позволява автоматичното обхващане на новите ресурсите и балансиране на всички системни ресурси. Ремонт и монтаж на система не трябва да застрашава функционирането на системата. Системата трябва да е проектирана, така че да не съдържа единичен компонент, който да доведе до спиране или нарушаване на работоспособността на системата (No Single Point Of Failure).
Ако предложението на даден участник изисква използване на компонент от типа на т. нар. кворум/свидетел, то този кворум/свидетел трябва да бъде включен в предложението на участника. Кворумът/свидетелят трябва да бъде инсталиран в трети център за данни, разположен на различно място спрямо основните два центъра за данни. Не се допуска разполагане на кворума/свидетеля в основните два центъра за данни. В случай, че се използва кворум/свидетел, Участникът трябва да дефинира в предложението си необходимата свързаност към кворума/свидетеля, както и да включи всички необходими хардуерни и софтуерни ресурси, вкл. софтуерни лицензи.
В предмета на настоящата поръчка е включена техническа поддръжка и софтуерни актуализации, както и обучение на  общо 110 служителя (10 за работа с предложеното HCI решение и 100 за„Windows Server administration Fundamentals или еквивалентен предложен от производителя  на софтуера или официален негов представител).
Мястото на изпълнение е в гр. София, като конкретния адрес на извършване на доставката ще бъде посочен писмено от Възложителя, непосредствено след сключване на договора.
Офертата, в която е посочена най-ниска обща цена за изпълнението на поръчката, се класира на първо място.
Когато критерият за възлагане е най-ниска цена и тази цена се предлага в две или повече оферти, класирането се извършва по реда на чл. 58, ал. 3 от ППЗОП.
Всички предложени цени, следва да се посочват в лева без включен ДДС, да са различни от нула и да са записани най-много до втория знак след десетичната запетая.
Всички предложени числа трябва да са положителни числа.
Предложените от участниците цени са обвързващи за целия срок на изпълнение на поръчката.
Участник, който не представи ценово предложение, или то не отговаря на обявените условия на поръчката ще бъде отстранен от участие в процедурата по възлагане на обществената поръчка.
Ценовото предложение се попълва четливо и без зачерквания.

Неспазването на горепосочените условия е основание за отстраняване от участие в процедурата.


Winner: КОНТРАКС АД
Award value: 2715118
Number of bids: 5